แบงก์เปิดศึกระดมเงินฝากดอกเบี้ยสูง
แบงก์แห่ระดมเงินฝากสินเชื่อ กรุงไทยสู้ตลาดฝาก 8 เดือน จ่ายดอก 3.33%
8 พ.ค. 2556

แบงก์แห่ระดมเงินฝากสินเชื่อ กรุงไทยสู้ตลาดฝาก 8 เดือน จ่ายดอก 3.33% 
นายเวทย์ นุชเจริญ รองกรรมการผู้จัดการใหญ่ สายงานธุรกิจรายย่อยและเครือข่าย ธนาคารกรุงไทย เปิดเผยว่า ธนาคารได้ออกผลิตภัณฑ์เงินฝากประจำดอกเบี้ยสวย ระยะเวลาฝาก 18 เดือน จ่ายอัตราดอกเบี้ย 3.33% 
ขณะเดียวกันได้ขยายเวลารับฝากเงินฝากประจำตามใจ ระยะเวลาฝาก 91120 วัน อัตราดอกเบี้ย 2.6% ต่อปี และเงินฝาก Net Flexible Fixed ระยะเวลาฝาก 91120 วัน อัตราดอกเบี้ย 2.9% ออกไปจนถึงวันที่ 31 พ.ค.นี้ สำหรับในงานมันนี่ เอ็กซ์โป 2013 ระหว่างวันที่ 912 พ.ค.นี้ ธนาคารจ่ายดอกเบี้ยเพิ่มให้อีก 0.25% 
ด้านสินเชื่อได้จัดสินเชื่อ KTB SME StartUp สำหรับผู้ประกอบการที่ดำเนินกิจการไม่เกิน 2 ปี ให้วงเงินสูงสุด 2 ล้านบาท สินเชื่อเพิ่มผลผลิตเอสเอ็มอี ปล่อยกู้เต็ม 100% ระยะเวลา 7 ปี ปลอดเงินต้น 1 ปี รวมทั้งสินเชื่อเพื่อที่อยู่อาศัย ฟรีค่าธรรมเนียมประเมินราคาและนิติกรรมจำนอง และนำเอ็นพีเอมาจำหน่ายกว่า 1,500 รายการ พร้อมให้สินเชื่อดอกเบี้ย 0% นาน 12 เดือน 
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้นำเสนอขายสลากออมทรัพย์ทวีสินชุดข้าวทิพย์เพื่อเป็นทางเลือกการออมเงิน โดยเมื่อฝากสลากออมทรัพย์ฯ ครบกำหนด 3 ปี จะได้รับดอกเบี้ยหน่วยละ 15 บาท และยังได้ลุ้นรับรางวัลทุกวันที่ 16 ของเดือน รวม 36 ครั้ง ครั้งละ 1.4 แสนรางวัล เป็นเงิน 68.5 ล้านบาทต่องวด 
ทั้งนี้ ปัจจุบันมียอดจำหน่ายแล้วกว่า 2 หมื่นล้านบาท จากเป้าหมายที่ตั้งไว้ 3.5 หมื่นล้านบาท สำนักงานบริหารหนี้สาธารณะ (สบน.) เปิดจำหน่ายพันธบัตรออมทรัพย์ วงเงินไม่เกิน 4,000 ล้านบาท อัตราดอกเบี้ยแบบคงที่ 3.5% อายุ 3 ปี ซื้อขั้นต่ำ 1,000 บาท แต่ไม่เกิน 2 ล้านบาท